**TOSHKENT DАVLАT STOMАTOLOGIYA INSTITUTI**

**Institut Kengashining 9-10 sonli qo’shma majlisida koʼriladigan maʼruzalarning**

**matni va qaror loyihalari**

**2023-yil 31 may**

**Kun tartibi:**

1. Bitiruvchi kurs magistratura talabalari dissertatsiyalarining bajarilish holati

**Ma’ruzachi:** Magistratura boʼlimi boshligʼi t.f.n., dotsent M.A.Xalmatova

2. Fuqarolarning murojaatlari boʼyicha institutda olib borilgan ishlar hisoboti

**Ma’ruzachi**: Jismoniy shaxslar bilan ishlash va ichki nazorat bo’limi boshlig’i F.I.Tojiyev

3. Institut xotin-qizlar kengashining faoliyati

**Axborotchi**: Institut xotin-qizlar kengashi raisi F.A.Shamuhamedova

4. Bitiruvchi talabalar monitoringi

**Axborotchi:** Buyurtmalar portfelini shakllantirish, bitiruvchilarni ishga taqsimlash va monitoring boʼlimi boshligʼi A.M.Maxmudov

5. 2022-2023 oʼquv yilida TDSIda olib borilgan maʼnaviy-maʼrifiy ishlar haqida hisobot

**Ma’ruzachi**: Yoshlar bilan ishlash ma’naviyat va ma’rifat bo’limi boshlig’i J.T.Jabbarov

6. TDSI akademik litseyi faoliyati va istiqbol rejalari

**Ma’ruzachi**: TDSIakademik litseyi direktori Sh.A.Mirahimova

7. Talabalarni turar-joy bilan ta’minlash bo’yicha olib borilayotgan ishlar, mavjud muammolar va istiqbol rejalari

**Axborotchi:** Talabalarni turar-joy bilan ta’minlash ishlarini muvofiqlashtirish bo’limi boshlig’i t.f.n. M.Yunusxodjayeva

8. Professor o’qituvchilarni tanlov asosida saylash.

9. Oʼquv-uslubiy ishlarni tasdiqlash.

10. Turli masalalar

**1-masala.** Bitiruvchi kurs magistratura talabalari dissertatsiyalarining bajarilish holati

**Ma’ruzachi:** Magistratura boʼlimi boshligʼi t.f.n., dotsent M.A.Xalmatova

**BITIRUVCHI KURS TАLАBАLАRINING MАGISTRLIK DISSERTАTSIYA ISHLАRINI BАJАRILISH HOLАTI**

Toshkent davlat stomatologiya institutida oliy taʼlimning magistratura bosqichi 3 ta milliy xamda 3 ta qoʼshma taʼlim (Belorussiya Davlat tibbiyot universiteti bilan tashkil qilingan) mutaxassisliklarda olib borilmoqda va tegishli yoʼnalishlarda ushbu oʼquv yilida 113 nafar talaba bitirishi koʼzda tutilmokda.

Toshkent davlat stomatologiya institutida magistratura mutaxassisliklari taʼlim jarayoni Oʼzbekiston Respublikasi Vazirlar Mahkamasining 2015-yil 2 martdagi 36-son qaroriga ilova Magistratura toʼgʼrisidagi nizom, Oʼzbekiston Respublikasi Oliy va Oʼrta maxsus taʼlim vazirligining 2015 yil 6 martdaga 78-sonli buyrugʼi hamda Toshkent Davlat stomatologiya institutining 2020 yil 6 oktyabrdagi magistratura toʼgʼrisidagi Nizomi asosida tashkil etilgan.

Toshkent davlat stomatologiya instituti boʼyicha 2022-2023 oʼquv yili bitiruvchi magistratura talabalarining magistrlik dissertatsiya ishlarini kafedralararo aprobatsiyasini oʼtkazish toʼgʼrisida 10 mart 2023 yildagi 07/F-sonli farmoyishi asosida ishchi gurux tuzildi.

**Bitiruvchi talabalar dissertatsiya ishlarini tayyorgarlik holatini oʼrganuvchi nazorat guruhi tarkibi:**

*t.f.d. Yusupalixodjaeva S.X.(rais), t.f.d. Аlimova D.M., t.f.d. Ziyadullaeva N.S., t.f.d. Pulatova B.J., t.f.n. Raxmatullaeva D.Oʼ., t.f.n. Muratova N.Yu..*

**Magistratura talabalarining dissertatsiya ishlarini kafedralararo aprobatsiyasini oʼtkazish 3 ta boʼlimga boʼlib oʼtkazildi. Unga koʼra:**

1-boʼlim (“Bolalar terapevtik stomatologiyasi”, “Terapevtik stomatologiya”) - *t.f.d.prof. Bekjanova O.E. (rais), t.f.d.prof. Daminova Sh.B., t.f.d.,prof.Kamilov X.P., t.f.d.,dots.Murtazaev S.S., t.f.d.dots.Shukurova U.А.*

2-boʼlim (“Ortodontiya”, Ortopedik stomatologiya”)– *t.f.d.,prof.Аkbarov А.N.(rais), t.f.d.prof.Nigmatov R.N., t.f.d.prof.Xabilov N.L., t.f.d.dots.Salimov O.R., t.f.d.dots. Ziyadullaeva N.S.*

3-boʼlim (“Bolalar jarroxlik stomatologiyasi”, “Xirurgik stomatologiya”, “Yuz-jagʼ xirurgiyasi”)- *t.f.d.,prof.Аbdullaev Sh.Yu.(rais), b.f.d.prof.Xojimetov А.А., t.f.d.prof.Yakubov R.K., t.f.d.prof.Shomurodov K.E., t.f.d.dots.Аzimov А.M.., t.f.d.dots.Аlimova D.M.*

Bitiruvchi kurs magistrlik dissertatsiya ishlari magistratura toʼgʼrisidagi Nizomning VII bandiga muvofiq tekshirildi. Unga koʼra, xar bir talaba kesimida nashrlar soni (tezis va maqolalar), dissertatsiyani rasmiylashtirish, ilmiy yangiligi, amaliyotga joriy qilinishi, dissertatsiya va taqdimotning tayyorligi tahlil qilindi. Tahlil natijalari 100 ballik mezonda baholandi.

**Qaror loyihasi:**

• Magistrlik dissertatsiya ishlari va unga tegishli hujjatlarni rasmiylashtirishni magistratura toʼgʼrisidagi Nizomning VII bandiga (Magistrlik dissertatsiya ishining tuzilishi va uning mazmuniga qoʼyiladigan talablar) asosan tashkil etish.

• Magistrlik ilmiy-tadqiqot ishidan olingan natijalarni xalqaro bazalarda indeksatsiya qilinuvchi xorijiy ilmiy nashrlarda chop etishni koʼpaytirish.

• Magistrlik ilmiy – tadqiqot ishlari sifatini yaxshilash maqsadida ilmiy markaz, ilmiy laboratoriyalar va institut klinikasini zarur asbob-uskunalar va jihozlar bilan taʼminlash.

• Magistrlik dissertatsiya ishlariga xorijiy yetakchi mutaxassislarni ilmiy maslaxatchi va taqrizchi sifatida jalb etish.

**2-masala:** Fuqarolarning murojaatlari boʼyicha institutda olib borilgan ishlar hisoboti

**Ma’ruzachi**: Jismoniy shaxslar bilan ishlash va ichki nazorat bo’limi boshlig’i F.I.Tojiyev

**Toshkent davlat stomatologiya institutida ish yuritish va ijro intizomi holati hamda institutimizga kelib tushgan murojaatlar toʼgʼrisida hisobot**

Jismoniy va yuridik shaxslarning murojaatlari bilan ishlash, nazorat va monitoring boʼlimi oʼz faoliyatini Oʼzbekiston Respublikasi Vazirlar Mahkamasining 1999 yil 12 yanvardagi “Ijro intizomini mustahkamlash chora-tadbirlari toʼgʼrisida”gi 12-sonli, 1999 yil 29 martdagi “Oʼzbekiston Respublikasi davlat hokimiyati va boshqaruv organlarida ish yuritish va ijro nazoratini tashkil etish boʼyicha normativ xujjatlarni tasdiqlash haqida”gi 140-sonli Qarorlari, “Jismoniy va yuridik shaxslarning murojaatlari toʼgʼrisidagi Oʼzbekiston Respublikasi qonuniga oʼzgartirish va qoʼshimchalar kiritish haqida”gi 2017 yil 11 sentyabrdagi Oʼzbekiston Respublikasi qonuni, Toshkent davlat stomatologiya institutining “Ish yuritish haqida”gi Nizom, “Toshkent davlat stomatologiya institutida jismoniy va yuridik shaxslarning murojaatlarini koʼrib chiqish tartibi haqida”gi Nizom hamda “Toshkent davlat stomatologiya institutida ish yuritish boʼyicha Reglament”ga binoan olib boradi.

Jismoniy va yuridik shaxslarning murojaatlari bilan ishlash, nazorat va monitoring boʼlimining murojaatlar bilan ishlash boʼyicha quyidagi ishlar amalga oshirilgan.

Jismoniy va yuridik shaxslar tomonidan institutga 2022 yil davomida jami 565 ta murojaat (5 ta Oʼzbekiston Respublikasi Prezidenti Ishonch telefonlari va Xalq qabulxonasi, Institut rektori va prorektorlariga ogʼzaki va ishonch telefonlari orqali 261 ta murojaat, rasmiy veb-sayt orqali 0 ta, Institutga bevosita yozma 30 ta murojaat, elektron pochta orqali 13)lar kelib tushgan.

Mazkur murojaatlarning 198 tasi qanoatlantirilgan, 352 tasi yuzasidan belgilangan tartibda tegishli tushuntirishlar orqali huquqiy axborot va tavsiyalar berilgan.

**Murojaatlarning turlari quyidagicha:**

1. Oʼqishga qabul qilish, talabalar oʼqishini koʼchirish, qayta tiklash va oʼqishdan chetlashtirish tartibi boʼyicha – 234 ta

2. Qayta tayyorlash va malaka oshirish – 12 ta

3. Ishga qabul qilish – 19 ta

4. Diplom masalasida – 13 ta

5. Tijorat takliflari – 19 ta

6. Institut faoliyatiga oid masalalar – 19 ta

7. Kontrakt toʼlovi massalasi – 35 ta

8. Qabul jarayoni masalasi – 24 ta

9. Xorijiy oliy taʼlim muassasalari, xorijga chiqish masalasida – 15 ta

10. Oʼqishga kirish masalasida – 33 ta

11. Moliyaviy (ish haqi, moddiy yordam) masalasida – 29 ta

12. Maʼlumotnoma olish – 12 ta

13. Oʼquv-uslubiy adabiyotlar masalasida – 0 ta

14. Oliy taʼlim muassasasi faoliyatidan norozilik – 0 ta

15. Boshqa masalalarda – 101 ta

Murojaat muallifining muammosini joyida va darhol xal etilishini taʼminlash maqsadida institutimizda koʼp yillik tajriba, bilim va koʼnikmaga ega boʼlgan xodimlardan iborat Jismoniy va yuridik shaxslarning murojaatlarini koʼrib chiqishni tashkil etish va muvofiqlashtirish guruhi tuzilgan.

Murojaatni xal etishda ushbu murojaatning mazmun-mohiyatiga koʼra tarkibiy boʼlinma rahbarlari va boshqa xodimlar ham jalb qilib kelinmoqda.

Eslatib oʼtamiz, Oʼz faoliyatingizda Itstitutimiz bilan bogʼliq masala va muammolarga duch kelsangiz va tahliliy maʼlumot olmoqchi boʼlsangiz quyidagilar orqali murojaat qilish

Ishonch telefonlari

(71) 230-20-72, (71)230-20-65

Elektron pochta manzilimiz

tdsi2016@mail.ru

Toshkent davlat stomatologiya instituti Jismoniy va yuridik shaxslarning murojaatlari bilan ishlash, nazorat va monitoring boʼlimi boshligʼi F.Tojiev telefon raqami (71 230-92-81)

**3-masala:** Institut xotin-qizlar kengashining faoliyati

**Axborotchi**: Institut xotin-qizlar kengashi raisi F.A.Shamuhamedova

**INSTITUT XOTIN-QIZLAR KENGASHINING FAOLIYATI**

**TDSI XOTIN-QIZLАR QOʼMITАSI А'ZOLАRI TАRKIBI:**

XQQ raisi: SHOMUXАMMEDOVА F.А.

Аʼzolari:

1. RUSTАMOVА X.E.

2. АKRАMOVА L.Yu.

3. АLIEVА N.M.

4. SODIKOVА X.K.

5. XАYDАROVА B.I.

6. SIROJIDDINOVА Z.M.

7. NАBIEVА Z.B.

**Xotin-qizlar qoʼmitasi aʼzolarining talabalar tarkibidagi yordamchilar:**

1. Аxmedova Sarvinoz - Xalqaro taʼlim

2. Sotvoldiyeva Nigina - Xalqaro taʼlim

3. Аskarova Аsel - Stomatologiya

4. Shomansurova Moxinur - Stomatologiya

5. Nurmatova Аziza - Med. Ped.

6. Zikirova Moxichexra - Magistr

7. Raximberdiyeva Madina - Klinik ordinator

**TDSI fakultetlari buyicha talabalar soni.**

|  |  |  |  |  |
| --- | --- | --- | --- | --- |
| **Fakultet** | **Talabalar soni** | **Jinsi** | | **Oilalilar.** |
| Аyollar | Erkaklar |
| **Stomatologiya** | 2341 | 883 | 1458 | 30 |
| **BS** | 1084 | 433 | 611 | 40 |
| **Med.Ped** | 656 | 399 | 297 | 60 |
| **Xalqaro taʼlim** | 602 | 321 | 281 | 32 |
| **Horijiy ta’lim** | 193 | 98 | 95 | 1 |
| **Jami** | **4876** | **2134** | **2742** | **163** |

Kafedralardagi klinik ordinator va magistrlar soni TDSI dagi 21 kafedrasida jami klinik ordinator soni 340 ta:

Qizlar soni- 137 ta, Oʼgʼil bolalar soni - 203 ta

**TDSI dagi jami magistrlar soni 192 ta**: Qizlar soni 103 ta

Oʼgʼil bolalar soni 89 ta

Xorijiy talabalar 3 ta

TDSI XQQ 2022-2023 oʼquv yili uchun oʼzining kompleks ish rejasini tuzdi. Ish rejasiga asosan, yoshlar oʼrtasida zamonaviy ilmiy dunyoqarash asosidagi qadriyatlar tizimini shakllantirish, talabalar orasida maʼnaviy-axloqiy tarbiya ishlarini olib borish, yoshlarni vatanparvarlik ruxida tarbiyalash, xuquqiy ekologik va estetik tarbiyani yuksaltirish, sogʼlom turmush tarzini targʼib qilish, xamda oilaviy- maishiy tarbiya borasida ish olib borishdan iborat boʼldi.

"Insonga eʼtibor va sifatli taʼlim"yili munosabati bilan XKK aʼzolari yillik ish rejasiga asosan yoshlar urtasida maʼnaviy maʼrifiy ishlarni amalga oshirish uchun bir kator tashkiliy ishlar amalga oshirildi:

Respublika va tuman bosqichi, hamda institut doirasidagi eng yaxshi pedagog va eng yaxshi maʼrifat aʼlochisi sifatida:

Аlieva N., Tastanova G., Nurmatova F., Yangieva N.R., Daminova Sh.B., Daminova L.T.,Tuychibaeva D.M., Xolmatova M.O., Sodikova X.K., Nigmatova I.M., Аkramova L.Yu., Safarova E. va boshqalar faxrli oʼrinlarni olishdi.

Mamnuniyat bilan shuni aytish joizki, institutimiz talabalari kishki taʼtil vaktida onlayn tarzda utkazilgan anjumanlarda faol katnashib, sertifikatlar olishdi.

**XOTIN-QIZLАR QOʼMITАSI OLDIDА TURGАN MАSАLАLАR:**

1. Qizlarimizni institut xududi va undan tashqarida kiyinish odobiga rioya etishini tyutorlar tomonidan nazorat qilish;

2. Oʼzbekiston respublikasi sogʼliqni saqlash vazirligi 34-sonli buyrugʼini TDSI xodimlari va talabalari oʼrtasida keng targʼib qilish;

3. Qizlarimizni sport turlariga aktiv jalb etish;

4. Darsdan tashkari boʼsh vaqtlarini unumli foydalanishni yoʼlga qoʼyish;

**XQQ ISHLАRINI SАMАRАDORLIGINI OSHIRISH UCHUN TАKLIFLАR:**

1. Yashnaobod tuman XQQ, Respublika, shaxar XQQ si bilan uzviy bogʼlangan xolda qoʼmita ishini faol olib borish;

2. TDSI fakultet dekanlari, jamoat tashkilotlari, tyuterlar kengashi, kasaba uyushmasi xamda “Yoshlar ittifoqi jamiyati” aʼzolari xarakati bilan yanada xamjixatlikda ish olib borish;

3. "Insonga eʼtibor va sifatli taʼlim" yili yilida qizlarni oliy taʼlim muassasalarida sharmu xayo, ibo, iffat singari oʼzbekona odob-axloq qoidalari asosida tarbiyalash va kiyinish yurish-turish borasida chetdan kirib kelayotgan milliy qadriyatlarimizga yot boʼlgan “madaniyatlarning” qizlar orasida tarqalishiga qarshi samarali targʼibot oʼtkazish.

**4-masala:** Bitiruvchi talabalar monitoringi

**Axborotchi:** Buyurtmalar portfelini shakllantirish, bitiruvchilarni ishga taqsimlash va monitoring boʼlimi boshligʼi A.M.Maxmudov

Toshkent davlat stomatologiya institutini 2021-2022-o‘quv yilida jami  
573 nafar talaba tamomlagan. Shundan, 8 nafari xorijiy talaba. Magistraturani  
63 nafar talaba tamomladi. Shundan, 5 nafari davlat granti asosida va 58 nafari to‘lov kontrakt asosida. Bakalavriatni 510 nafar talaba tamomladi. Shundan, 42 nafari davlat granti asosida va 468 nafari to‘lov kontrakt asosida.

Bitiruvchilarning viloyatlar kesimidagi taqsimoti quyidagicha

|  |  |  |  |
| --- | --- | --- | --- |
|  | **Jami** | **Shundan:** | |
| **Magistratura** | **Bakalavriat** |
| **Jami** | **573** | **63** | **510** |
| **O‘zbekiston Respublikasi fuqarolari** | **565** | **62** | **503** |
| Toshkent shahar | 299 | 33 | 266 |
| Toshkent viloyati | 54 | 2 | 52 |
| Sirdaryo viloyati | 14 | 1 | 13 |
| Jizzax viloyati | 10 | 0 | 10 |
| Samarqand viloyati | 24 | 5 | 19 |
| Farg‘ona viloyati | 34 | 3 | 31 |
| Namangan viloyati | 8 | 1 | 7 |
| Andijon viloyati | 7 | 4 | 3 |
| Qashqadaryo viloyati | 35 | 3 | 32 |
| Surxondaryo viloyati | 23 | 0 | 23 |
| Buxoro viloyati | 4 | 1 | 3 |
| Navoiy viloyati | 10 | 0 | 10 |
| Xorazm viloyati | 29 | 7 | 22 |
| Qoraqalpog‘iston Respublikasi | 3 | 2 | 1 |
| **Xorijiy davlat fuqarolari** | **8** | **1** | **7** |

Asosiy bitiruvchilarimiz doimiy yashash joyi Toshkent shahridan bo‘lgan bitiruvchilar bo‘lib, 299 tani tashkil etdi. Shundan, 63 nafari magistraturani, 266 nafari bakalavriatni tamomlashgan.

Keying navbatda Toshkent viloyatidan bo‘lgan bitiruvchilarimiz 54 tani tashkil etib, 2 nafari magistraturani va 52 nafari bakalavriatni tamomlashgan.

Undan keyin, Qashqadaryo viloyati jami 35 nafar, shundan 3 nafari magistraturani va 32 nafari bakalavriatni:

Farg‘ona viloyati jami 34 nafar, shundan magistraturani-3, bakalavriatni-31;

Xorazm viloyati jami 29 nafar, shundan magistratura-7, bakalavriat-22;

Samarqand viloyati jami 24 nafar, shundan magistratura-5, bakalavriat-19;

Surxondaryo viloyati 23 nafar bakalavriatni;

Sirdaryo viloyati jami 14 nafar, shundan magistratura-1, bakalavriat-13;

Jizzax viloyati jami 10 nafar bakalavriatni;

Navoiy viloyati jami 10 nafar bakalavriatni;

Namangan viloyati jami 8 nafar, shundan magistratura-1, bakalavriat-7;

Andijon viloyati jami 7 nafar, shundan magistratura-4, bakalavriat-3;

Buxoro viloyati jami 4 nafar, shundan magistratura-1, bakalavriat-3;

Qoraqalpog‘iston Respublikasi jami 3 nafar, shundan magistratura-2, bakalavriat-1 tamomlashgan.

Ushbu bitiruvchilarni yakuniy bandlike (ishga joylashish) monitoringini o‘tkazish maqsadida institut rektorining 2022-yil 20-noyabrda 413/AF-sonli buyrug‘i imzolanib, ishchi guruh xodimlari tomonidan monitoring ishlari olib borildi. Monitoring ishchi guruh xodimlari tomonidan online tarzda, ya’ni, masofadan turib amalga oshirildi. Dastlabki monitoring natijalariga ko‘ra jami bitirgan talabalarimizning 60% dan ortig‘ining va davlat granti asosida 80% dan ortig‘ining bandligi ta’minlangan edi, 100% ga chiqarish maqsad qilindi.

Shunga asosan, Bitiruvchilarni yakuniy bandlik (ishga joylashish) monitoringini o‘tkazish va bandligiga ko‘maklashish to‘g‘risida institut rektorining 2022-yil 21-dekabrda 460/AF-sonli buyrug‘i imzolanib, ishchi guruh xodimlari tomonidan viloyatlarga chiqqan holda monitoring ishlari olib borildi, ish topa olmay qiynalib yurgan bitiruvchi talabalarimizga bo‘sh ish o‘rinlarini topgan holda bandligiga ko‘maklashildi. Natijada davlat granti asosida tahsil olgan talabalarimizning bandligi 100% ta’minlandi.

**Monitoring natijalariga ko‘ra talabalarimizning yakuniy bandligi quyidagicha**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | **TDSI Jami** | | | **Magistratura** | | | **Bakalavriat** | | |
| **Jami** | **Davlat granti** | **To‘lov kontrakt** | **Jami** | **Davlat granti** | **To‘lov kontrakt** | **Jami** | **Davlat granti** | **To‘lov kontrakt** |
| Xalq ta’limi tizimida | 2 | 0 | 2 | 0 | 0 | 0 | 2 | 0 | 2 |
| O‘rta maxsus ta’lim tizimida (KHK) | 4 | 0 | 4 | 0 | 0 | 0 | 4 | 0 | 4 |
| Oliy ta’lim tizimida | 37 | 5 | 32 | 28 | 2 | 26 | 9 | 3 | 6 |
| Fan va tadqiqot sohasida | 1 | 0 | 1 | 0 | 0 | 0 | 1 | 0 | 1 |
| Qishloq, suv va o‘rmon xo‘jaligida | 2 | 0 | 2 | 1 | 0 | 1 | 1 | 0 | 1 |
| Sog‘liqni saqlash va ijtimoiy sohada | 314 | 24 | 290 | 25 | 0 | 25 | 289 | 24 | 265 |
| Sud, prokuratura, ichki ishlar tizimida | 1 | 0 | 1 | 1 | 0 | 1 | 0 | 0 | 0 |
| Servis, xizmat ko‘rsatish sohasida | 1 | 0 | 1 | 0 | 0 | 0 | 1 | 0 | 1 |
| Tadbirkorlik faoliyati (mutaxassisligi bo‘yicha) | 1 | 0 | 1 | 1 | 0 | 1 | 0 | 0 | 0 |
| Tadbirkorlik faoliyati (boshqa yo‘nalishda) | 14 | 0 | 14 | 1 | 0 | 1 | 13 | 0 | 13 |
| Boshqa soh ava tarmoqlarda | 1 | 0 | 1 | 0 | 0 | 0 | 1 | 0 | 1 |
| O‘qishni davom ettirayotgan bitiruvchilar | 153 | 18 | 135 | 9 | 3 | 6 | 144 | 15 | 129 |
| Dekret ta’tilida | 6 | 0 | 6 | 0 | 0 | 0 | 6 | 0 | 6 |
| Bola parvarishi ta’tilida | 34 | 0 | 34 | 4 | 0 | 4 | 30 | 0 | 30 |
| Xorijiy davlatga chiqib ketgan | 3 | 0 | 3 | 1 | 0 | 1 | 2 | 0 | 2 |

Bitiruvchilarimizning asosiy qismi sog‘liqni saqlash va ijtimoiy sohalarda faoliyat olib borishmoqda, ya’ni jami bitiruvchilarimizdan 314 nafari (56%) tashkil qiladi. Shundan, 25 nafari magistraturani va 289 nafari bakalavriatni tamomlagan bitiruvchilar.

153 nafari (27%) o‘qishni davom ettirishmoqda (magistratura-9, bakalavriat-144);

37 nafari (7%) oliy ta’lim tizimida (magistratura-28, bakalavriat-9);

34 nafari (6%) bola parvarishi ta’tilida (magistratura-4, bakalavriat-30);

14 nafari (2%) tadbirkorlik faoliyatida (boshqa yo‘nalishlarda) (magistratura-1, bakalavriat-13);

6 nafari dekret ta’tilida (bakalavriat-6);

4 nafari o‘rta maxsus ta’lim tizimida (KHX) (bakalavriat-4);

3 nafari xorijiy davlatga chiqib ketgan (magistratura-1, bakalavriat-2);

2 nafari xalq ta’limi tizimida (bakalavriat-2);

2 nafari qishloq, suv va o‘rmon xo‘jaligida (magistratura-1, bakalavriat-1);

1 nafari fan va tadqiqot sohasida (bakalavriat-1);

1 nafari sud, prokuratura, ichki ishlar tizimida (magistratura-1);

1 nafari servis, xizmat ko‘rsatish sohasida (bakalavriat-1);

1 nafari tadbirkorlik faoliyatida (mutaxassisligi bo‘icha) (magistratura-1);

1 nafari boshqa soha va tarmoqlarda (bakalavriat-1) faoliyat olib borishmoqda.

**O‘qishni davom ettirayotgan bitiruvchilar**

|  |  |  |  |
| --- | --- | --- | --- |
|  | **Magistratura** | **Klinik ordinatura** | **Ilmiy yoki mustaqil izlanuvchi (PhD)** |
| **Bakalavriat** | | | |
| Jami | 33 | 110 |  |
| Davlat granti | 3 | 12 |  |
| To‘lov kontrakt | 30 | 98 |  |
| **Magistratura** | | | |
| Jami |  |  | 9 |
| Davlat granti |  |  | 3 |
| To‘lov kontrakt |  |  | 6 |

Magistraturada o‘qishni davom ettirayotganlar 33 nafar. Shundan, 3 nafari davlat granti asosida va 30 nafari to‘lov kontrakt asosida bakalavriatni tamomlagan bitiruvchilar.

Klinik ordinaturada o‘qishni davom ettirayotganlar 110 nafar. Shundan,  
12 nafari davlar granti asosida va 98 nafari to‘lov kontrakt asosida bakalavriatni tamomlagan bitiruvchilar.

Ilmiy ish qilayotgan soni esa 9 nafar tashkil qilgan. Shundan, 3 nafari davlat granti asosida va 6 nafari to‘lov kontrakt asosida magistraturani tamomlagan bitiruvchilar.

2022-2023-o‘quv yilida TDSIni tamomlayotgan bitiruvchi kurs talabalarining kelgusida bandligini ta’minlash maqsadida o‘quv yili mobanida amalga oshirilgan ishlar

1. 2022-yil 23-noyabr kuni Toshkent Davlat stomatologiya institutida bo‘sh ish o‘rinlari Mehnat yarmakasi tashkil etildi. Yarmarkada Toshkent shahar Sog‘liqni saqlash Bosh boshqarmasiga qarashli barcha tuman tibbiyot birlashmalari, klinika, poliklinikalar, stomatologiya poliklinikalar o‘zlarining bo‘sh ish o‘rinlari bilan qatnashishdi.
2. 2023-yil 13-fevral kuni doimiy yashash joyi Surxondaryo viloyatidan bo‘lgan bitiruvchi kurs talabalari bilan muloqot o‘tkazildi. Muloqotga ayni vaqtda Surxondaryo viloyati Termiz shahar Tibbiyot birlashmasi bosh shifokor o‘rinbosari lavozimida faoliyat yuritib kelayotgan Xolmatov Muhamadali Aminjanovich hamda Termiz shahar 4-son oilaviy poliklinikaning bo‘lim boshlig‘i Sobirjonov Islom Ikromovich tashrif buyurishgan. Muloqotda talabalarimiz o‘qishni tamomlaganlaridan so‘ng ushbu hududga borib, ish faoliyatlarini davom ettirishlari va ularga shart-sharoitlar yaratib berilishi to‘g‘risida ma’lumot berildi.
3. 2023-yil 14-mart kuni Toshkent kimyo xalqaro universitetida tashkil qilingan KIUT Job Fair-2023 bo‘sh ish o‘rinlari yarmarkasida TDSI bitiruvchi kurs talabalari ham ishtirok etishlari ta’minlandi. Bunda mamlakatimizdagi boshqa oliy ta’lim muassasalari bitiruvchilari qatorida TDSIning magistratura, klinik ordinatura va bakalavriat bitiruvchi kurs talabalari ham qatnashishdi.
4. 2023-yil 28-mart kuni Toshkent Davlat stomatologiya institutida “Karyera kuni” mehnat yarmarkasi tashkil etildi.

O‘zbekiston Respublikasi Prezidenti Administratsiyasi rahbarining 2023-yil 7-fevraldagi 02-PA 1/1-254-son topshiriq xati bilan tasdiqlangan “Oliy ta’lim muassasalarida talaba-yoshlar bilan ishlash samaradorligini oshirish va ularning bo‘sh vaqtini mazmunli tashkil etishga qaratilgan yagona tadbirlar kalendar rejasi”ning 25-bandida “Oliy ta’lim muassasalari talabalari, ayniqsa bitiruvchilarning bandligini ta’minlash maqsadida ish beruvchilarni jalb qilgan holda “Karyera kuni” mehnat yarmarkasini tashkil etish” vazifasi belgilangan.

Mazkur topshiriq va TDSI rektori tomonidan tasdiqlangan “Toshkent davlat stomatologiya institutida ta’lim sifatini oshirish va bitiruvchilarni ishga joylashtirish bo‘yicha tarmoqlar bilan muloqot rejasi”ning 2-bandida “Bitiruvchi talabalarni kadrlarning asosiy iste’molchilari bo‘lgan korxona va tashkilotlardagi mavjud ish o‘rinlari bilan tanishtirish bo‘yicha Karyera kunini 2023-yil mart oyida o‘tkazish” ijrosini ta’minlash va shu orqali talabalar hamda bitiruvchilarning bandligiga ko‘maklashish maqsadida Toshkent davlat stomatologiya institutida “Karyera kuni” mehnat yarmarkasi o‘tkazildi.

Ushbu “Karyera kuni” mehnat yarmarkasida ham Toshkent shahar Sog‘liqni saqlash Bosh boshqarmasiga qarashli barcha tuman tibbiyot birlashmalari, klinika, poliklinikalar, stomatologiya poliklinikalar, shuningdek, xususiy korxonalar o‘zlarining bo‘sh ish o‘rinlari bilan qatnashishdi.

1. TDSI rektori tomonidan tasdiqlangan “Toshkent davlat stomatologiya institutida ta’lim sifatini oshirish va bitiruvchilarni ishga joylashtirish bo‘yicha tarmoqlar bilan muloqot rejasi”ning ijrosini ta’minlash maqsadida 2023-yil 30-mart kuni Toshkent Davlat stomatologiya instituti klinikasi bilan muloqot o‘tkazildi. Muloqotda institutda tahsil olayotgan talabalarning malakaviy amaliyotlarini ushbu klinikada o‘tashlari, klinika bo‘limlari, bugungi kundagi mavjud bo‘sh ish o‘rinlari, bo‘sh ish o‘rinlaridagi lavozimlarga bo‘lgan talablar va talabalar o‘qishini tugatganidan so‘ng bandligiga ko‘maklashish maqsadida ishga joylashtirish hususida to‘xtalib o‘tildi.
2. 2023-yil 31-mart kuni Toshkent tibbiyot akademiyasi Ko‘p tarmoqli klinikasi bilan muloqot o‘tkazildi. Muloqotda institutda tahsil olayotgan talabalarning malakaviy amaliyotlarini ushbu klinikada o‘tashlari, klinika bo‘limlari, bugungi kundagi mavjud bo‘sh ish o‘rinlari, bo‘sh ish o‘rinlaridagi lavozimlarga bo‘lgan talablar va talabalar o‘qishini tugatganidan so‘ng bandligiga ko‘maklashish maqsadida ishga joylashtirish hususida to‘xtalib o‘tildi.
3. 2023-yil 5-aprel kuni “SALOMAT HAYOT” Tibbiyot markazi bilan muloqot o‘tkazildi. Muloqotda institutda tahsil olayotgan talabalarning malakaviy amaliyotlarini ushbu klinikada o‘tashlari, klinika bo‘limlari, bugungi kundagi mavjud bo‘sh ish o‘rinlari, bo‘sh ish o‘rinlaridagi lavozimlarga bo‘lgan talablar va talabalar o‘qishini tugatganidan so‘ng bandligiga ko‘maklashish maqsadida ishga joylashtirish hususida to‘xtalib o‘tildi.

**5-masala:** 2022-2023 oʼquv yilida TDSIda olib borilgan maʼnaviy-maʼrifiy ishlar haqida hisobot

**Ma’ruzachi**: Yoshlar bilan ishlash ma’naviyat va ma’rifat bo’limi boshlig’i J.T.Jabbarov

**6-masala:** TDSI akademik litseyi faoliyati va istiqbol rejalari

**Ma’ruzachi**: TDSIakademik litseyi direktori Sh.A.Mirahimova

**Akademik litseyning faoliyati hamda istiqboldagi rejalari**

Toshkent davlat stomatologiya instituti akademik litseyi o‘z faoliyatini 2018-2022 yillarga mo‘ljallangan rivojlantirish chora-tadbirlar dasturi, o‘quv, ma’naviy va moliyaviy xo‘jalik ishlarini rivojlantirish yuzasidan ishlab chiqilgan yo‘l xaritasi, litseyning 2019-2030 yillarga mo‘ljallangan istiqbol rejasi, shuningdek, O‘zbekiston Respublikasi Prezidentining 2020 yil 3 dekabrdagi “Iqtidorli yoshlarni saralab olish tizimi va akademik litseylar faoliyatini takomillashtirish chora-tadbirlari to‘g‘risida”gi 4910-son qarori yuzasidan TDSIning akademik litsey o‘quv, ma’naviy va moliyaviy-xo‘jalik ishlarini rivojlantirish yuzasidan yo‘l xaritasi asosida amalga oshirib kelmoqda.

Akademik litsey o‘quvchilari kontingenti 2022-2023 o‘quv yili Jami o‘quvchilar soni 307 nafar shulardan 1-kurslarda 144 nafar, O‘zbek ta’lim tili bo‘yicha 92 nafar, Rus ta’lim bo‘yicha jami o‘quvchilar soni 52 nafar, 2- kurs jami o‘quvchilar soni 163 ta, o‘zbek ta’limi bo‘yicha 114 nafar , rus ta’lim tili bo‘yicha 49 nafar

Toshkent davlat stomatologiya instituti akademik litseyi o‘qituvchilari salohiyati; Jami o‘qituvchilar soni 26 nafar bo‘lib, shundan fan nomzodlari 5 nafar, bosh o‘qituvchi 10 nafar, yetakchi o‘qituvchi 4 nafar, katta o‘qituvchi 8 nafar, oliy ma’lumotli o‘qituvchi 4 nafarni tashkil qiladi.

“Akademik litsey iftixori” O‘zbekiston Respublikasi Prezidentining 2020 yil 3 dekabrdagi “Iqtidorli yoshlarni saralab olish tizimi va akademik litseylar faoliyatini takomillashtirish chora-tadbirlari to‘g‘risida”gi PQ-4910-sonli qarorining 10-bandi yuzasidan akademik litseyni rivojlantirishga qaratilgan “Yo‘l xaritasi”ning 7-bandiga asosan o‘qishda alohida a’lo ko‘rsatkichlarga erishgan, barcha fanlardan eng yuqori o‘zlashtirish natijalariga ega bo‘lgan litseyning jami 10 nafar o‘quvchilari “Akademik litsey iftixori” stipendiyasiga loyiq deb topildilar va byudjetdan tashqari mablag‘lar hisobidan bazaviy hisoblash miqdorining 2 baravari miqdorida rag‘batlantirildi.

Reja asosida kafedra o‘qituvchilari tomonidan muntazam ravishda ochiq darslar tashkil etildi.

Tabiiy fanlar oyligi munosabati bilan o‘tkazilgan 9-11 sinflar o‘rtasida kimyo fanidan o‘tkazilgan olimpiada marafonida akademik litsey o‘quvchilari ishtirok etildi.

Akademik litseyning uch nafar xorijiy til o‘qituvchilari milliy va xalqaro sertifikatiga ega bo‘ldilar

Chet tilini bilish va egallash darajasini aniqlash hamda davlat namunasidagi malaka sertifikatini berish uchun akademik litsey 2-bosqich bitiruvchi o‘quvchilaridan qatnashgan 28 nafar o‘quvchidan 13 nafari o‘tkazilgan test sinovi natijalariga ko‘ra B1-B2 milliy sertifikatiga ega bo‘lishdi

O‘zbekiston Respublikasi Oliy ta’lim, fan va innovatsiyalar vazirligi huzuridagi Bilim va malakalarini baholash agentligining 2023-yil 14-apreldagi 84-01-2184-sonli xatiga asosan 2023-yil 18-aprel kuni akademik litsey bitiruvchilari bilan OTM bakalavriatiga o‘qishga qabul qilish bo‘yicha o‘quvchilarning intellektual qobiliyat darajasini aniqlash uchun test topshiriqlarini aprobatsiyadan o‘tkazildi.

Belorus davlat universitetining A.D.Saxarov nomidagi xalqaro davlat ekologiya instituti vakillari bilan hamkorlik masalalari muhokama qilindi hamda akademik litsey bitiruvchilari bilan targ‘ibot tadbiri o‘tkazildi.

TDSI psixologi E.Safarova hamkorligida "Psixotrop moddalar iste’moli va uning oqibatlari" mavzusida seminar- trening o‘tkazildi.

TDSI psixologi E.Safarova hamkorligida 1-bosqich o‘quvchilari orasida «O‘quvchilarning giyohvandlikka munosabati» mavzusida test o‘tkazildi

S.Yu.Yunusov nomidagi O‘simliklar moddalari kimyosi institutiga Toshkent davlat stomatologiya instituti akademik litsey o‘quvchilarining tashrifi tashkil qilindi.

Toshkent davlat iqtisodiyot universitetida tashkil etilgan Polsha oliy ta’lim muassasalari ko‘rgazmasida akademik litsey o‘qituvchi va o‘quvchilari ishtirok etdi.

TDSI o‘quv ishlari prorektori, akademik litsey direktori   
S.R.Baymakov tomonidan o‘quvchilar bilan ularga yaratilgan shart-sharoitlar yuzasidan suhbat o‘tkazildi.

Akademik litsey kimyo fani o‘qituvchilarining Respublika miqyosida kimyo fanidan o‘tkazilgan olimpiadalardagi ishtirok

Akademik litseyda Rossiya Federatsiyasi Irkutsk davlat tibbiyot universiteti vakili Stepanova Natalya Maratovna bilan uchrashuv tashkil etildi.

Pirogov nomidagi tibbiyot universiteti va Turin politexnika universitetlarining Toshkent shahridagi faoliyati haqida bitiruvchi kurs o'quvchilari bilan targ‘ibot- tashviqot ishlari olib borildi

2022/2023 o‘quv yili bo‘yicha hamkorlikda o‘tkazilgan tadbirlar, integratsion darslar, ma’ruza, davra suhbatlari, seminar, konferensiyalar, muzeyga tashriflarning soni 117 tani jumladan, akademik litseyda 80 ta, TDSI da 37 tani tashkil etdi.

**2022-2023 o‘quv yilida akademik litsey moddiy texnika bazasi uchun TDSI tomonidan   
700 000  000 so‘m mablag‘ ajratilgan**

“Akademik litsey iftixori” stipendiyasi uchun

Litsey pedagog va hodimlarini moddiy rag‘batlantirish uchun

Konditsioner (maishiy)-2 dona, (1donasi xarid qilindi )

Badiiy adabiyotlar – 200 dona

Smart televizor – 2 dona (o‘quv xonalar uchun)

Interaktiv elektron doska – 2 dona (o‘quv xonalari uchun)

Kompyuter – 2 dona

2023 yili davomida yuqorida keltirilgan adabiyotlar va jihozlar olinishi rejalashtirilgan.

**Takliflar**

1. Akademik litseyda faoliyat olib borayotgan pedagog kadrlarni ilmiy faoliyat bilan shug‘ullanishlari uchun ilmiy tadqiqot institutlari va TDSI bilan hamkorlik ishlarini yanada kuchaytirish, ilmiy darajaga ega bo‘lgan pedagog kadrlar ulushini ko‘tarish.

2. Akademik litseyda ta’lim yo‘nalishlari bo‘yicha kimyo va biologiya fanlaridan laboratoriya mashg‘ulotlarini o‘tkazish uchun talab darajasidagi zaruriy reaktiv moddalar bilan ta’minlash chora-tadbirlarini ishlab chiqish hamda 2023 yil smetasiga reaktiv moddalar xaridi uchun mablag‘ ajratish choralarini ko‘rish kerak.

3. Akademik litsey yakuniy davlat attestatsiyasi natijalarini oliy ta’lim muassasasiga kirish sinovlariga tenglashtirish.

**Akademik litseyining faoliyati va istiqboldagi rejalari yuzasidan  
 QAROR LOYIHASI**

1. Akademik litsey bitiruvchilarining bilim, malaka va ko‘nikma darajasini davlat ta’lim standartlari talablariga muvofiqligini aniqlash bo‘yicha YaDAsini yuqori saviyada o‘tkazish hamda bitiruvchilarning OTMga kirish monitoringi yuritish.

2. Akademik litseyning 2017-2030 yillarga mo‘ljallangan istiqbolli rivojlantirish dasturidagi vazifalar ijrosini ta’minlash maqsadida akademik litseyning moddiy texnik bazasini yanada takomillashtirish.

3. Ta’lim berishning yangi uslub va shakllarini qo‘llashda, o‘quv adabiyotlari va o‘quv uslubiy qo‘llanmalar yaratishda, shuningdek o‘quvchilarning OTMga kirish ko‘rsatkichlarini yuqori bo‘lishiga aniq hissa qo‘shgan litsey pedagog va xodimlarini Nizom asosida moddiy rag‘batlantirish.

**7-masala:** Talabalarni turar-joy bilan ta’minlash bo’yicha olib borilayotgan ishlar, mavjud muammolar va istiqbol rejalari

**Axborotchi:** Talabalarni turar-joy bilan ta’minlash ishlarini muvofiqlashtirish bo’limi boshlig’i t.f.n. M.Yunusxodjayeva

**Toshkent davlat stomatologiya institutida Talabalarni turar joy bilan taʼminlash ishlarini muvofiqlashtiruvchi boʼlim hisoboti**

Talabalarni turar joy bilan taʼminlash ishlarini muvofiqlashtiruvchi boʼlimi oʼz faoliyatini Oʼzbekiston Respublikasi Vazirlar Mahkamasining 2021 yil 8 sentyabrdagi “Respublika oliy taʼlim muassasalarida talabalarni turar joy bilan qamrab olish darajasini oshirish chora-tadbirlari toʼgʼrisida”gi 563-sonli, 2021 yil 24 sentyabrdagi “Ijara huquqi asosida yashayotgan talabalar tomonidan toʼlanadigan ijara toʼlovlarini qoplab berish tizimini joriy etish chora-tadbirlari toʼgʼrisida”gi 605-sonli Qarorlari, Toshkent davlat stomatologiya institutining “Boshqaruv, texnik, xizmat koʼrsatuvchi va oʼquv-yordamchi xodimlarning oʼrinlar jadvaliga oʼzgartirish kiritish toʼgʼrisida”buyrugʼiga binoan olib boradi.

Talabalarni turar joy bilan taʼminlash ishlarini muvofiqlashtiruvchi boʼlim quyidagi ishlar amalga oshirilgan:

Oʼquv yili davomida (sentyabr-iyun) har oy yotoqxona bilan qamrab olinmagan ijara xuquqi asosida yashaydigan talabalarga oylik ijara toʼlovlari Davlat byudjeti hisobidan (330ming sumgacha) qoplab beriladi.

Talabalar tomonidan boʼlimga 2022-2023 oʼquv yili davomida jami 766 dona arizalar topshirilgan. Shu kunga qadar 544 nafar talabaga oylik ijara toʼlovlari Davlat byudjeti tomonidan qoplab berilgan.

TDSI tarkibidagi talabalar turar joylarida yashovchi talabalar soni:

1-sonli TTJda: 145 nafar talaba qizlar;

2-sonli TTJda: 150 nafar oʼgʼil bola talabalar, xamda 189 nafar hind talabalari.

TTJda xar kuni prorektorlar, dekanlar, zamdekanlar, tyutorlardan iborat navbatchilik tashkil etilgan.

TTJda talabalarning darsdan boʼsh vaqtlarini mazmunli tashkil etish maqsadida madaniy va maʼrifiy tadbirlar, sport musobaqalari, tanlov va loyihalar, mushoiralar kalendar reja asosida tashkil etilgan.

Ijara asosida yashovchi talabalar yashash sharoitlari oʼrganilib, yashash muhiti ogʼir ahvoldagi talabalar yotoqxonaga joylashtirilgan.

TTJda yashayotgan talabalar ichki tartib intizom bilan tanishtirilgan, hamda xar bir talabadan kafolat xatlari olingan. Ichki tartib qoidalariga rioya qilmagan talabalar yotoqxonadan chetlatilishi haqida ogohlantirilgan.

TTJda yashayotgan talabalarni kelib ketish vaqtini nazorat qilish maqsadida komendant tomonidan yoʼqlama qilish daftari tutilgan.

Rejalashtirilayotgan ishlar va chora-tadbirlar:

1. Talabalarni yotoqxonada xavfsizliginini xamda tartibini taʼminlash maqsadida sutka davomida ishlaydigan ichki ishlar xodimi inspektori yoki gvardiya xodimini ishga olish.

2. Talabalarni yotoqxonaga joylashtirishdan oldin kamida 3 oylik yotoqxona toʼlovini amalga oshirishni taʼminlash.

3. Talabalarning yotoqxonaga oʼz vaqtida kelib ketishlarini nazorat qilish maqsadida elektron kelib ketishni roʼyxatga oluvchi tizim (turniket) oʼrnatishni tashkil qilish.

Toshkent davlat stomatologiya instituti Talabalarni turar joy bilan taʼminlash ishlarini muvofiqlashtiruvchi boʼlim boshligʼi M.K.Yunusxodjaeva telefon raqami (99 033-10-00).